Viborger Samler, 1849-05-29
Reisende, som forlode Aarhuus igaar Morges Kl. 3, berette, at Fienden dengang endnu forholdt sig rolig; ja man meente endog, at han snarere var betænkt paa at gaae tilbage, end frem. Landmændene fra Omegnen ville igaar have hørt baade Kanon- og Geværild fra de af Tydskerne besatte Egne, hvoraf de sluttede, at Fienderne maaskee kæmpede med hinanden indbyrdes. (Rd. Av.) Viborg. De Forberedelser til en Vaabenstilstand, som nu meldes at være i Gang, kunne naturligviis ikke andet end tiltrække sig den almindelige Opmærksomhed ogsaa her i Byen, men vi troe med Sandhed at kunne sige, at neppe een Eneste overgiver sig til Glæde ved Udsigten til en Vaabenstilstand, men at man meget almindelig nærer en Frygt for dette Ord og finder det ulykkespaaende. Unægtelig er det, at den Erfaring, vi engang have gjort, giver en saadan Frygt en vis Berettigelse; heller ikke kan Tiden være saa beleilig for os til at slutte enten Fred eller Vaabenstilstand i dette Øieblik, da Fjenden har en Deel af Jylland inde, og vore Stridskræfter ikke endnu ere komne til nogen saadan Anvendelse, hvorved Vægtskaalen kunde bringes til at synke meere til vor Fordeel. Man kan ikke tvivle om, at Fjenden vil beraabe sig paa disse Omstændigheder, saa ivrigt han end maa ønske at blive fri for Blokaden, der trykker Tydskland saa haardt; hvilket Tryk end ikke kan lindres ved Bevidstheden om at lide det foren retfærdig Sag. Tilvisse vilde det være sørgeligt, om Regjeringen skulde gaae ind paa en utilfredsstillende Vaabenstilstand, og tilmed en saadan, der ikke bragte os nærmere til et endeligt og godt Resultat af vore Anstrengelser: Slesvigs Fraskillelse fra Holsten og Tilknytning til Danmark; thi da havde vi jo, som ifjor, ladet os det mægtige Vaaben, vi have mod Tydskland, Blokaden, tage ud af Hænderne, medens Krigstilstandens Byrder og Udgifter ligefuldt vedbleve. Vi anerkjende den patriotiske Stemning, hvoraf hiin Frygt for en Vaabenstilstand, vi fra flere Sider have hørt yttre, fremgaaer, og vi kunne end- ogsaa anerkjende denne Stemning med nogen Stolthed, da en Fortsættelse af Krigsoperationerne muligen, skjøndt vi dog have Grund til at troe, ikke saa sandsynligen, kan føre til, at Fienden ogsaa kommer til Viborg. Men vitroe dog at vore Medborgere kunne være temmelig rolige med Hensyn til Afslutningen af en Vaabenstilstand. Ministeriet har for ikke lang Tid siden udtrykkelig erklæret i Rigsforsamlingen, at det ikke ved en Occupation af Jylland vilde lade sig rokke fra den Politik, der var til Fædrelandets sande fremtidige Gavn; og Ministeriet tæller Mænd i sin Midte, som forene stor Jntelligents med ægte Fædrelandskjærlighed og en kraftig Villie, kort Mænd, som enhver ægte Fædrelandsven iblandt os med Tryghed, kan betragte som Repræsentanter for hans egen Mening og Hu. Heller ikke øine vi nogen Omstændigheder paa den politiske Horizont, som skulde gjøre det til en Nødvendighed for vore Ministre, at indgaae paa skadelige Jndrømmelser; meget mere tale de Efterretninger, Posten navnlig igaar har bragt, og som læses i samme Dags Extra blad til denne Tidende, for det Modsatte, og disse Efterretningers Jndhold er af den Beskaffenhed, baade med Hensyn til Ruslands Optræden for os og til den berettede Formindskelse af den tydske Troppestyrke denne Side Elben, at det ikke kan agtes som Hændelsens Værk, men forud af vort Ministerium maa have været optaget med i dets Beregninger; saa at, selv om man for Øieblikket ikke i Alt kan stole paa disse Beretninger, saa kan man dog stole paa, at vort Ministerium har vidst og betænkt hvad efter Forholdenes Beskaffenhed derom kunde vides og betænkes. – Vor Sag staaer Gudskelov endnu saaledes, at vi ved Hielp af Blokaden har Fordelen mod Fjenden paa vor Side, og skjøndt Fienden kaster Bomber paa Frederits og staaer i en Deel af Jylland, har han dog ikke opnaaet et eneste Resultat, som der er Hold i. Tvinge vor Regjering til en Vaabenstilstand skal man neppe kunne, som Sagerne nu staae; men, indgaaer den paa en Vaabenstilstand, tør vi vente, at det skeer paa en saadan Maade og under saadanne Betingelser, at vi kunne være tilfredse dermed. (Efter at foranførte Artikel var skrevet, indløb nedenstaaende vigtige Efterretning.) Efterretning pr. Estafette, modtaget i Viborg, igaar Efterm. Kl. 5 1/2.